**PROTOKOLL**

**Møte i Søndre Land Kirkelige Fellesråd**

|  |  |  |
| --- | --- | --- |
| **Møtedato:**   28.01.2025  | **Utsendt dato:** 04.02.2025 | **Utsendt fra:** Kirkevergen  |

Møtedag: tirsdag 28.01.2025

Kl.: 18:00-20:30

Møtested: Rådhuset – møterom 3

**Medlemmer til stede:**

Elsa Karin Brenden, Eli Lundgård Vasenden, Erik Hagaseth Haug, Guro N. Blikset, Anne Mette Haug, Trond Skogen, Anne Eli Olsby Hoff (politisk repr) Tor Even Fougner (geistlig repr) Hilde M. Lunde (saksbehandler/kirkeverge)

**Varamedlemmer får kopi av innkalling – og innkalles dersom fast medlem melder forfall. Forfall**

**meldes kirkevergen på telefon 97027978 / e-post HL548@kirken.no**

**Saksliste**

**Godkjenning av innkalling og saksliste**

* Anne Eli Olsby Hoff sitt navn mangler i innkallingen.

Endring i saksnummer – flyttet sak 4 til før budsjett – og dermed en endring i saksnummere.

**Godkjenning av protokoll**:

Protokoll godkjennes med følgende kommentarer:

Det mangler setninger fra prostens orientering om endring i rDnk.

Det skulle vedlegges datert utgave av tjenesteytingsavtalen, rutiner i forbindelse med ofring i kirkene, og Betalingsvedtekter og utleiereglement.

**Saker til behandling:**

Sak 1/25: Handlings og økonomiplan

Sak 2/25: Budsjett 2025

Sak 3/25: Valg av Forhandlingsutvalg

Sak 4/25: Godtgjørelse for kirkelig fellesråd

Sak 5/25: Orienteringssaker

Sak 6/25: Eventuelt

SAKSUTREDNING

**Sak 1/25: Handlings- og økonomiplan**

Søndre Land Kirkelige fellesråd vedtok ny Handlings- og økonomiplan for 2024-2027, jfr sak 15/24 – datert 23.04.2024. Denne gir retningslinjer for prioriteringer framover, og må justeres i forhold til hva som er gjennomført og hva som må arbeides med. Planen må ses i sammenheng med budsjett – og samtidig være i tråd med de faktiske behov for økonomisk støtte som oppleves.

***Vedtak:***

Fellesrådet stiller seg bak handlingsplan, men det trengs tekniske rapporter – og kommunen må få disse for å kunne være med på å gjøre prioriteringer.

Det må i planen gjøres en sortering mht fordeling av ansvar – hvem gjør hva, hva er i gang, hva kan vi prioritering. Fellesrådet inviterer til et møte med kommunen angående ekstra investeringsmidler til tiltak (eks. maling av Fluberg kirke).

Tekniske rapporter og prisoverslag må tas med til kommunen. Få bistand til å finne tall. Invitere med på befaring – på alle kirkebygg. Få ekspertise med på befaring.

**Sak 2/25: Reglement for godtgjøring til kirkelige folkevalgte.**

Søndre Land kirkelige fellesråd har ikke hatt et skriftlig reglement for godtgjøring til kirkelige folkevalgte, og dette bør på plass. Forslag til reglement er vedlagt.

***Vedtak:***

Søndre Land kirkelige fellesråd vedtar reglement for godtgjøring til kirkelige folkevalgte. Med ledergodtgjørelse tilsvarende 2,5% av kirkevergens lønn, og satsen for ordinær møtegodtgjøring fastsettes til kr 400,– for møter inntil 3 timers varighet og kr 750,– for møter som varer lenger enn 3 timer, uavhengig av om møtene foregår på dagtid eller kveldstid. Det gis ikke møtegodtgjørelse for mer enn ett møte pr. dag der møtene avvikles i sammenheng.

Reglementet er gyldig fra 1.1.2025.

**Sak 3/25: Budsjett 2025**

Søndre Land kirkelige fellesråd går inn i 2025 med svært trange økonomiske rammer, og må se på hvordan midlene rådet mottar kan disponeres på en måte som ivaretar innbyggernes rettigheter knyttet til gravferder og andre kirkelige handlinger – og samtidig ivaretar ansatte.

***Vedtak:***

Søndre Land kirkelige fellesråd gir sin tilslutning til fremlagt forslag, og basert på innspill og oppdatert regnskap for 2024 gjøres endelig vedtak på neste møte.

**Sak 4/25: Valg av forhandlingsutvalg 2025-2027.**

Forhandlingsutvalget forhandler om lokale forhandlinger ved lønnspott til dette, og andre forhandlinger knyttet til lønns-og arbeidsgiveransvar.

Forhandlingsutvalget innkalles til møter ved behov.

Fra Håndbok for menighetsråd og fellesråd:

*6.10 Forhandlingsutvalg*

*For å ivareta forhandlinger om lokale lønns og arbeidsforhold bør kirkelig fellesråd opprette et forhandlingsutvalg på for eksempel tre medlemmer. På den måten kan noen utvalgte personer sette seg grundigere inn i denne delen av arbeidsgiveransvaret, og de bestemmelsene som regulerer dette. For å sikre en effektiv arbeidsform kan disse representantene godt være de samme som sitter i arbeidsutvalget og/eller er arbeidsgivers representanter i administrasjonsutvalget. Fellesrådet bør fastsette fullmakter/rammer og retningslinjer for forhandlingsutvalgets arbeid i de enkelte forhandlingsoppgavene.*

***Vedtak:***

Søndre Land kirkelige fellesråd oppnevner følgende personer til forhandlingsutvalget:

Leder av AU

Nestleder av AU

1 person til som er medlem i AU

Kirkevergen

**Sak 5/25: Orienteringssaker**

* Kirkevergen gjennomgår regnskapsrapport for 2024. Denne ble gjennomgått i løp av sak 3/25 – Budsjett 2025.
* Fluberg kirke – orientering om tilstand og om forsikringssak. Pr i dag er det stillstand i saken, da forsikringsselskapet mener at riksantikvaren bør stå for det økonomiske knyttet til NIKUs involvering. Polygon er dekket av forsikringen i sin helhet.
* Enger kirke – om klokkene. Kirkevergen er i kontakt med Olsen & Nauen klokkestøperi, og venter på et komplett pristilbud på tre ulike løsninger for ringeanlegget i Enger kirke.
* Orientering fra prost: Nedskjæringer i kirkelig administrasjon. Prosess ferdig 26.februar mht kutt i stillinger sentralt. Det er ikke snakk om å kutte i prestestillinger i Hamar. Brev om ny forordning i 2026. Lokal grunnordning: menighetsråd som ønsker kan være med inn i tenkning rundt forordning.
* En ny strategidag kommer i løp av våren, slik det ble gjennomført i fjor i etterkant av at statistikken var klar.

**Sak 6/25: Eventuelt**

* Ingen saker meldt.

Elsa Karin Brenden – leder

Hilde Anett M. Lunde, kirkeverge – tlf. 970 27 978 E-post: hl548@kirken.no